|  |  |
| --- | --- |
| 29.09.2023.

|  |
| --- |
| **ИНДЕКСИ ИНДУСТРИЈСКЕ ПРОИЗВОДЊЕ, АВГУСТ 2023.** |

**Индустријска производња у Републици Србији у августу 2023. године већа је за 5,8% у односу на август 2022. године, а у односу на просек 2022. године већа је за 0,6%. Индустријска производња у периоду јануар – август 2023. године, у поређењу са истим периодом 2022. године, већа је за 2,4%.**Посматрано **по секторима**, у августу 2023. године, у односу на исти месец 2022. године забележена су следећа кретања:* сектор Рударствo – **раст** од 17,0%,
* сектор Снабдевање електричном енергијом, гасом, паром и климатизација –  **раст** од 16,6%, и
* сектор Прерађивачка индустрија – **раст** од 2,4%.

Подаци о индустријској производњи – **по наменским групама**, у августу 2023. године, у односу на август претходне године, показују да je дошло до **раста** у производњи: * интермедијарних производа, осим енергије, за 12,9%, и
* енергије, за 10,3%,

док је **пад** забележен у производњи:* капиталних производа, за 1,8%,
* нетрајних производа за широку потрошњу, за 2,0%, и
* трајних производа за широку потрошњу, за 7,8%.

Обим индустријске производње у августу 2023. године, у односу на август 2022. године, бележи:  **раст** код 15 области (учешће у структури индустријске производње – 54%), **пад** код 14 области (учешће у структури индустријске производње – 46%).Највећи утицај на раст индустријске производње у августу 2023. године, у односу на август 2022. године, имале су: Производња електричне енергије, Производња хемикалија и хемијских производа, Производња основних фармацеутских производа и препарата, Експлоатација руда метала, и Производња основних метала. **Десезонирани индекс индустријске производње за август 2023. године у односу на јул 2023. године** показује да је за индустрију – укупно остварен раст индустријске производње од 1,9% и да је за Прерађивачку индустрију остварен раст од 1,2%.**Десезонирани индекс индустријске производње за август 2023. године у односу на просек 2022. године,** показује да је за индустрију – укупно остварен раст од 3,8% и за Прерађивачку индустрију раст од 0,8%.**Производња малих предузећа** (број запослених мањи од 50) која нису обухваћена редовним статистичким истраживањем прати се на узорку изабраних јединица из сектора прерађивачке индустрије. Када се укључи оцена индустријске производње малих предузећа из узорка, индустријска производња у августу 2023. године, у односу на просек 2022. године, код укупне индустријске производње већа је за 0,7%, а код Прерађивачке индустрије мања je за 1,6%. Подаци о индустријској производњи у 2023. години биће објављивани последњег радног дана у месецу и односиће се на претходни месец.  |